laion/Wikipedia-Exotic huggingface dataset:
Supaplex

Supaplex (בעברית: סופפלקס) הוא משחק מחשב שיצא בשנת 1991 ל-DOS ולאמיגה, ומטרתו היא איסוף פריטים המכונים אינפוטרונים והגעה ליציאה. המשחק מורכב משלבים, כאשר כל שלב בנוי ממשבצות. על השחקן לנוע על פני המסך בארבעה כיוונים. בכל שלב מוטל על השחקן לאסוף כמות מסוימת של אינפורטונים. ברוב השלבים יש לאסוף את כל האינפורטונים בשלב. (ובחלק מהשלבים, קיימים אינפוטרונים עודפים) לאחר מכן נדרש השחקן להגיע למשבצת היציאה. המסך מלא במשבצות "אכילות" שמחזיקות מה שנמצא מעליהן, וניתנות לדריסה על ידי השחקן - ואז הן נעלמות. חלק מהעצמים במשחק מושפעים מכבידה, ויכולים להידרדר וליפול. נפילה של עצמים כאלה על ראשו של השחקן תגרום למותו, ותאלץ אותו להתחיל את השלב מחדש. עם זאת, במרבית השלבים, הכבידה אינה משפיעה על השחקן, אלא רק על העצמים הללו. קיימים שלבים בודדים, ואזורים מסוימים בחלק מהשלבים, בהם קיימת כבידה אשר מפילה גם את השחקן עצמו מטה. השחקן מסוגל לדחוף אבן (אחת, ולא יותר) ימינה ושמאלה, בתנאי שאין דבר החוסם את התנועה מצדה השני של האבן. ישנן משבצות שמהוות קיר ואין אפשרות לדחפן או לעבור דרכן. ישנם יצורים המסתובבים במסך וגורמים למות השחקן אם הם נוגעים בו לדוגמה: יצור כדמות כוכבים מנצנצים, כאשר השחקן נוגע ביצור זה השחקן נפסל. יצור זה הופך בעצמו לתשעה אינפוטרונים עם נפילת אבן (או אינפוטרון) על ראשם. יצור אחר, מספרים, לא הופך לכלום כאשר הוא נפגע. שני סוגי היצורים יוצרים פיצוץ שמשמיד קירות מסוימים, ברדיוס של משבצת אחת לכל כיוון, לרבות אלכסון. להלן פירוט של הפריטים במשחק: מורפי (Murphy) - הגיבור של המשחק. תקליטונים (Utility Disks) - נפיצים, ומחולקים ל-3 קבוצות: תקליטונים כתומים: מושפעים מכבידה, ומתפוצצים בפגיעתם בקרקע. תקליטונים אדומים: דיסקטים שהשחקן מסוגל לאסוף, ולהשתמש בהם בשלב מאוחר יותר. תקליטונים צהובים: ניתנים לדחיפה בדומה לאבנים, אך אינם מושפעים מכבידה. על מנת לפוצץ אותם, יש ללחוץ על "לוח בקרה" אפור הממוקם במקום אחר בשלב. בשלבים אחדים מעין מבוכים שבהם יש לסדר דיסקטים צהובים, בהתבסס על עיקרון המשחק "סוקובן". אינפוטרונים (Infotrons) - הפריטים שיש לאסוף לפני שניתן להגיע ליציאה. לוח בקרה (Terminal) - נגיעה בו, תפוצץ את הדיסקטים הצהובים. משטחים ירוקים (Base) - נעלמים כאשר עוברים עליהם. הם בולמים נפילה של אבנים, אינפוטרונים ותקליטונים, חוסמים מעבר של מספריים וגם חוסמים מעבר של מורפי דרך הפורטים. יציאה (Exit) - המטרה שאליה יש להגיע לאחר איסוף כל האינפוטרונים. באג (Bug) - דומה ל-Base הרגיל, למעט העובדה שאחת לכמה זמן מופיעה קשת חשמלית שעלולה להרוג את השחקן במקרה ועוברים עליו. אלקטרון (Electron) - כוכבים מנצנצים. הריגתו על ידי אבן או תקליטון, הופכת אותו ל-9 אינפוטרונים. מספריים (Snik Snak) - אחד מהאויבים שבמשחק. אבן (Zonk) - אבנים שהשחקן צריך להזהר מנפילתם, ויכול להרוג אויבים באמצעותם. יציאות (Ports): מורפי יכול לעבור דרכן בתנאי שהן לא חסומות על ידי משהו, יש 3 סוגים: חד כיווני, דו כיווני ורב כיווני. שבבי זיכרון גישה אקראית: (RAM Chips): ניתנים להריסה על ידי פיצוץ, כדי לעבור. חומרה (Hardware): לא ניתנים להריסה. במשחק הסופפלקס ישנם 111 שלבים בדרגות קושי שונות. את השלבים יש לעבור לפי הסדר, אך ניתן לדלג על עד שלושה שלבים בכל פעם. המשחק הוא גרסה מורחבת של Boulder Dash והיא שולבה במשחק "Rocks'n'Diamonds". אתר האינטרנט הרשמי של Supaplex אתר ויקי בלתי רשמי של המשחק (באנגלית) סופאפלקס, באתר מסע אל העבר Supaplex, באתר PCGamingWiki (באנגלית)
שהרזאד

שַׁהְרַזָאד (מפרסית: شهرزاد, מוכרת גם כ"שחרזאדה", לפי ההגייה הרוסית) היא הדמות העיקרית ומספרת הסיפורים מהספרות המזרח-תיכונית של "סיפורי אלף לילה ולילה". לפי סיפור המסגרת, המלך שאהריאר, שמלך בסמרקנד על ארצות המזרח, גילה שאשתו בגדה בו, ובעקבות סיפורים דומים ששמע הגיע למסקנה כי כל הנשים הן בוגדניות. בעקבות זאת החליט להוציאה להורג. המלך דרש מהווזיר שלו להביא לו בכל ערב נערה בתולה כדי להיות לו לאישה, ובבוקר למחרת היה מצווה להוציאה להורג. 3,000 ימים לאחר-מכן, בעוד הממלכה אחוזת אימה ממעשי המלך, הווזיר לא הצליח למצוא בתולות נוספות, ובייאושו גילה את הסיפור לשהרזאד, בתו החכמה והמשכילה. כאשר שמעה מהווזיר על משימתו וגורל הנערות, החליטה שהרזאד להיות הבאה בתור, בכוונה להציל את שאר נערות הממלכה - למרות כל הפצרותיו של הווזיר. היא שיתפה בתוכניתה את אחותה הצעירה ממנה, דוניאזאד (בתרגומים אחדים - דינאזאד). בליל כלולותיה ביקשה שהרזאד מהמלך להביא את אחותה כדי שתוכל להיפרד ממנה. דוניאזאד ביקשה משהרזאד לספר לה ולמלך אחד מסיפוריה, כדי לשמח את רוחם לפני שנת הלילה. המלך הסכים, ושהרזאד פתחה בסיפור, אך עד עלות השחר לא סיימה שהרזאד את הסיפור, ואמרה למלך שלצערה הרב היא תצטרך להפסיקו באמצע. המלך, שרצה לשמוע את סוף הסיפור, החליט להשאיר אותה בחיים עד ללילה הבא. בלילה זה המשיכה שהרזאד בסיפור, שהסתעף לסיפור נוסף, ונעצרה באמצעו. באופן הזה, בעודו מצפה בכיליון עיניים להשלמת הסיפור הקודם מדי לילה בלילה, השאיר המלך את שהרזאד בחיים, עד שלאחר 1,001 לילות של סיפורי הרפתקאות ושלושה בנים שנולדו לו, החליט לחדול ממנהגו ושהרזאד ניצלה. הסיפורים נכתבו במתכונת ספר פרסי עתיק הקרוי "הזר אפסאנה" או "אלף מיתוסים". המלחין הרוסי ניקולאי רימסקי-קורסקוב חיבר את "שחרזאדה", סוויטה סימפונית לפי סיפור המעשה, שעודה פופולרית עד היום. הכוראוגרף מיכאל פוקין חיבר בלט למוזיקה של רימסקי-קורסקוב ללהקת הבלט רוס של סרגיי דיאגילב ובמיוחד עבור הרקדן המהולל ואצלב ניז'ינסקי. הבלט עלה בהצגת בכורה לאחר מות המלחין ולמורת רוחה של אלמנתו, נדז'דה רימסקאיה-קורסקובה, שהתנגדה לשימוש שנעשה ביצירה של בעלה. מדיה וקבצים בנושא שהרזאד בוויקישיתוף אלף לילה ולילה בתרגום יוסף יואל ריבלין, באתר פרויקט בן-יהודה יוסף סדן, שהראזאד, באורח פמיניסטי, באתר הארץ, 27 בנובמבר 2011
שכנים

האם התכוונתם ל... שכנים, אנשים ששוכנים זה ליד זה. ראו גם: שכן בוויקימילון. שכנים (סרט, 1981) – סרט קומדיה אמריקאי בהשתתפות דן אקרויד וג'ון בלושי (אנ') שכנים (סרט, 1989) – סרט קומדיה אמריקאי בהשתתפות טום הנקס וג'ון קנדי (אנ') שכנים (סרט, 2014) – סרט קולנוע קומי אמריקאי עם זאק אפרון וסת' רוגן שכנים (סדרת טלוויזיה) – סדרת טלוויזיה ישראלית קומית שכנים שכנים – אופרת סבון אוסטרלית שכנים (ספר) (אנ') – ספרו של יאן טומאש גרוס על טבח ידוובנה
פרנקוניה

פרנקוניה (בגרמנית: Franken) היא חבל ארץ היסטורי בדרום גרמניה, הכולל את החלקים הצפוניים של מדינת בוואריה של ימינו והאזורים שמערבה להם, בדרום מדינת תורינגיה ובמזרח מדינת באדן-וירטמברג. שם חבל הארץ מוזכר עד היום במחוזות הבוואריים פרנקוניה תחתית (Unterfranken), פרנקוניה התיכונה (Mittelfranken) ופרנקוניה עילית (Oberfranken), כמו גם את אזור היילבורן-פרנקוניה בבאדן-וירטמברג; אבל האזור המקורי המשיך מערבה וכלל גם את הערים שפאייר, מיינץ ו-וורמס. אין גם חפיפה מלאה בין האזור ההיסטורי המכונה פרנקוניה לשטח שכיסתה דוכסות פרנקוניה, שכן האזור המכונה פרנקוניה מכסה רק את החלקים המזרחיים של הדוכסות. הערים הגדולות באזור פרנקוניה הן נירנברג, וירצבורג והיילברון. יהדות פרנקוניה בעלת שורשים עמוקים בהיסטוריה היהודית-גרמנית, ושלוש ערי שו"ם (שפיירא, ורמיזא ומגנצא - שפייר, וורמס ומיינץ של ימינו) מצויות בפרנקוניה. יהודי האזור סבלו מרדיפות מספר פעמים, גם טרם השואה. ב-1298 החלו בפרנקוניה פרעות רינדפלייש. ב-2 באוגוסט 1819 החלו פרעות "הפ-הפ" בווירצברג. במהלך התקופה הנאצית חולקה גרמניה למספר אזורים, שאחד מהם נקרא פרנקוניה (מקביל לפרנקוניה עילית של ימינו). הגאולייטר (ראש אזור מטעם המפלגה) בפרנקוניה היה יוליוס שטרייכר, שבלט בפעילותו לרדיפת היהודים כבר מניצני עליית הנאצים לשלטון. מדיה וקבצים בנושא פרנקוניה בוויקישיתוף נווית זומר, כנסיות, שופינג ועבר אפל, באתר "ידיעות אחרונות", 7 בדצמבר 2017 רתם כנעני, לגלות את גרמניה בחבל פרנקוניה, באתר ynet, 12 בדצמבר 2017 פרנקוניה, באתר אנציקלופדיה בריטניקה (באנגלית) פרנקוניה (גרמניה), דף שער בספרייה הלאומית ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
פרבי

פֶרבּי (באנגלית: Furby) הוא צעצוע רובוטי אלקטרוני בעל יכולת להפקת דיבור, שנוצר על ידי חברת Tiger Electronics בשנת 1998. באותה שנת הייצור נמכרו 1.8 מיליון יחידות פרבי, בשנת 1999 14 מיליון יחידות ובסך הכל עד שנת 2001 יחידות הפרבי המקורי, נמכרו בלמעלה מ-40 מיליון. בין השנים 2005 עד 2007 יצאו לחנויות צעצועי פרבי חדשים, בעלי אפשרות לזיהוי קולות ותזוזות פנים. מדיה וקבצים בנושא פרבי בוויקישיתוף אתר האינטרנט הרשמי של פרבי (באנגלית) הסבר על השפה הפרבית (באנגלית) אימוץ פרבי (באנגלית) פרבי משבש מערכות, באתר "תקדין" לשחק עם פרבי, באתר ynet, 4 בדצמבר 2005 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פרנסס פאוור קוב

פרנסס פאוור קוב (אנגלית: Frances Power Cobbe‏; 4 בדצמבר 1822 – 5 באפריל 1904) הייתה סופרת אירית המוכרת כיום כרפורמטורית חברתית, תאורטיקנית פמיניסטית ולוחמת חלוצה למען זכויות בעלי חיים. קוב נולדה בדבלין שבאירלנד ב-4 בדצמבר 1822 לצ'ארלס קוב ופרנסס קונווי קוב. פרנסס פאוור קוב הייתה הצעירה מבין חמשת ילדי המשפחה, והבת היחידה. כאשר הייתה קוב בת 25 נפטרה אמה, ופטירתה הותירה בה ספקות באשר לאמונתו האוונגליסטית של אביה. בעקבות סירובה ללכת לכנסייה עם משפחתה, איים עליה אביה כי ישלול את ירושתה ואף סילקה מן הבית לתקופה קצרה. במהלך חייה זנחה קוב את האמונה האוונגליסטית והפכה לאוניטרית. במרוצת הזמן הפכה קוב לתומכת ופעילה במגוון רחב של נושאים הקשורים לנשים ולהתנגדות לניסויים בבעלי חיים. היא תמכה בשיפור מצבם של נערות עברייניות ושל עניים, בהשכלה גבוהה לנשים, ובסופרג'יזם. ב-1885 היא פרסמה באופן אנונימי את הכרך הראשון של ספרה "An Essay on Intuitive Morals, Being an Attempt to Popularise Ethical Science". היא לא הזדהתה כמחברת הספר עקב חששו של אביה מנידוי המשפחה. ב-1857 נפטר אביה של קוב, וכך הייתה חופשייה לפעול כרצונה ואף נסעה לתקופות ממושכות לאירופה ולמזרח. בעת נסיעתה לאיטליה פגשה קבוצת נשים ובהן מארי לויד, שהפכה לידידתה הקרובה לאורך שנים. החל משנות השישים של המאה ה-19 לערך הן חיו יחדיו עד פטירתה של לויד, 8 שנים לפני פטירתה של קוב ב-1904. כשחזרה לאנגליה ניסתה קוב לעבוד במוסד לעבריינים צעירים "האכסנייה האדומה" (אנ') ולחיות עם הבעלים, מרי קרפנטר, מ-1858 עד 1859. היחסים הסוערים בין השתיים גרמו לכך שקוב עזבה את המוסד. במהלך שנת 1875 ייסדה קוב את האגודה להגנת בעלי החיים הנתונים לניסויים (SPALV - Society for the Protection of Animals Liable to Vivisection). היה זה הארגון הראשון בעולם שניהל קמפיין נגד ניסויים בבעלי חיים. ב-1898 ייסדה קוב את האיגוד הבריטי לביטול הניסויים בבעלי חיים (BUAV - British Union for the Abolition of Vivisection). קוב הייתה חברה בוועד המנהל של "האגודה הלאומית בלונדון למען זכות הצבעה לנשים" ומחברת מאמרי מערכת בעיתונים לונדוניים, כמו העיתון הלונדוני Echo, בנושאים שונים כמו סופרג'יזם, זכויות קניין לנשים, והתנגדות לביצוע ניסויים בבעלי חיים. מלבד מאמרי המערכת, קוב פרסמה מגוון רחב של מאמרים וספרים בנושאים בהם תמכה. אנה קינגספורד Caine, Barbara. Victorian feminists, Oxford 1992. Rakow, Lana and Kramarae, Cheris. The Revolution in Words: Women's Source Library. London, Routledge 2003. Lori Williamson, Power and protest : Frances Power Cobbe and Victorian society. 2005. Sally Mitchell, Frances Power Cobbe: Victorian Journalist, Feminist, Reformer. University of Virginia Press, 2004. מדיה וקבצים בנושא פרנסס פאוור קוב בוויקישיתוף רשימת כתבים (באנגלית) ביוגרפיה קצרה(הקישור אינו פעיל) מאת Ann-Barbara Graff (באנגלית) על פרנסס פאוור קוב ויוניטריאניזם (באנגלית) כתבי פרנסס פאוור קוב בפרויקט גוטנברג (באנגלית) פרנסס פאוור קוב, באתר "Find a Grave" (באנגלית)
אגד מדבק

אגד מִדבק (אספלנית) או פלסטר הוא תחבושת המשמשת לחבישת פציעות מזעריות שאינן מצריכות חבישה מלאה. הפלסטר מונע מלכלוך לחדור לפצע כך שתהליך הריפוי של חלק הגוף הפגוע פחות מפריע לאדם. לעיתים מוסף לפלסטר חומר מחטא. חלקם יכולים לזרז את תהליך הריפוי ולמזער צלקות. הצד החיצוני של הפלסטר (זה שאינו מוצמד לגוף) מכוסה בבד ארוג, פלסטיק, או לטקס. הצד הפנימי מכוסה דבק לאורכו ובאמצעותו מודבקת חתיכת בד כך שהפלסטר לא נדבק לפצע עצמו; על הדבק מוצמד נייר אשר מורידים סמוך לשימוש וכך נשמרת יכולתו המרבית של חומר ההדבקה. כמה מהפלסטרים החדשים משתמשים במארג של חוטי כסף ובכך מנצלים את יכולות החיטוי הטבעיות של המתכת לזרז את תהליך הריפוי. הפלסטרים יהיו לרוב בצבע העור או שקופים (מלבד אזור הבד המכסה את הפצע). גודלם וצורתם מגוונים, החל מעיגול בגודל כרית האצבע וכלה במלבן בגודל מרפק או ברך. פלסטרים נמכרים בחפיסות, חלקן של יחידות זהות ואחרות המכילות מגוון גדלים וצורות. קיימים גם פלסטרים לילדים, עם הדפסים צבעוניים, כדי להסיח את דעתם מהפציעה. סרט דביק רפואי יכול לשמש לחבישת פציעות גדולות יותר באמצעות הצמדת התחבושת לאזור הפגוע. מיקרופור הדבקת פלסטר בצורה חכמה, סרטון באתר informa-tv טלי חרותי-סובר, כך כבש הפלסטר את העולם, באתר TheMarker‏, 21 באוקטובר 2015 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
אנבל מדינה גאריגס

אנבל איסבל מדינה גאריגס (ספרדית : Anabel Isabel Medina Garrigues; נולדה ב-31 ביולי 1982) היא שחקנית טניס מקצוענית מספרד. דורגה בשיאה במקום 16 בעולם וכיום (ינואר 2012) מדורגת במקום 24 בדירוג ה-WTA. מדינה גאריגס זכתה עד היום ב-16 תוארי יחידות (10 WTA ו-6 ITF) וב-20 תוארי זוגות (17 WTA ו-3 ITF). מדינה גאריגס שיחקה בנבחרת ספרד בין השנים 2003 ו-2011. מאזנה עומד על 14 ניצחונות (10 במשחקי יחידות ו-4 במשחקי זוגות) ו-13 הפסדים (12 במשחקי יחידות ו-1 במשחקי זוגות). אנבל מדינה גאריגס, ברשת החברתית אקס (טוויטר) אנבל מדינה גאריגס, ברשת החברתית אינסטגרם אנבל מדינה גאריגס, באתר הוועד האולימפי הבין-לאומי אנבל מדינה גאריגס, באתר olympedia.org אנבל מדינה גאריגס, באתר ה-WTA אנבל מדינה גאריגס, באתר ה-ITF אנבל מדינה גאריגס, באתר גביע הפדרציה ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
שעון אסטרונומי

שעון אסטרונומי הוא שעון עם מחוגים ומנגנונים ייחודיים, המציג מידע אסטרונומי כגון מיקומם היחסי של השמש, הירח, גלגל המזלות, ולפעמים כוכבי לכת גדולים. במובן מצומצם, שעונים המחשבים את זמני שקיעת וזריחת השמש (או זמנים קשורים כמו שחר ודמדומים), שכיחים כיום לקביעת זמני ההדלקה והכיבוי של תאורת רחוב ועבור נתיבי תחבורה עירוניים ובינעירוניים. השעון האסטרונומי בשטרסבורג השעון האסטרונומי בפראג ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מיאפלסידוס

מיאפלאסידוס (בכתיב לועזי: Miaplacidus) או β בשדרית (β Carinae) הוא הכוכב השני בבהירות נראיתו בקבוצת שדרית, אשר פורקה באסטרונומיה המודרנית מהקבוצה העתיקה הספינה ארגו, וכן אחד מהכוכבים הבהירים בשמיים. זהו הכוכב הבהיר הקרוב ביותר לקוטב השמימי הדרומי ומדרום לקו הרוחב 20°-, הוא כלל לא שוקע. פירוש שמו הוא ככל הנראה צירוף דו־לשוני של המלה הערבית מיא (مياه - מים) והמילה הלטינית פלאסידוס (Placidus, שקטים), כלומר "מים רוגעים" – שם המתאים למיקומו בתחתית השדרית של הספינה ארגו. שם זה חייב להיות מודרני, שכן הכוכב לא היה מוכר לאירופים טרם המאה ה-16. מיאפלאסידוס הוא ענק לבן, אשר גילו מוערך בכ-350 מיליון שנים ונמצא לקראת סיום המימן שבליבתו בתהליך היתוך גרעיני להליום. הכוכב יצא מהסדרה הראשית לקראת השלב של הפיכת ההליום לפחמן ולחמצן המלווה בהתנפחות והתקררות עד שיהפוך לענק אדום. מסתו כ-3 מסות שמש כך שהוא צפוי להפוך בסופו של דבר לננס לבן. רדיוסו פי 5.8 מרדיוס השמש ועוצמת הארתו פי 210 משל השמש. מהירות סיבובו סביב צירו גבוהה יחסית – כ-140 ק"מ לשנייה, והוא משלים סיבוב כזה במעט יותר בכ-50 שעות. מיאפלסידוס, באתר של ג'ים קלר (באנגלית) מיאפלסידוס, בבסיס הנתונים SIMBAD לגרמי שמיים אסטרונומיים SIMBAD: Miaplacidus
אנדי קאלדקוט

אנדי קאלדקוט (אנגלית: Andy Caldecott;‏ 10 באוגוסט 1964 - 9 בינואר 2006) היה רוכב מרוצים אוסטרלי שהתחרה בראלי "ספארי אוסטרליה" וזכה בו 4 פעמים ברציפות (בשנים 2001-2004). קאלדקוט', יליד קית' שבדרום אוסטרליה, הוכרז ב-2003 כרוכב הראלי רייד השלישי בטיבו בעולם. ב-2004 התחרה באליפות העולם בקרוס קאנטרי וסיים במקום הרביעי. קאלדקוט התחרה בראלי דקר בשנים 2004 (לא סיים את המרוץ לאחר ששבר את הקרסול), ב-2005 (בו סיים במקום השישי) וב-2006. ב-9 בינואר במהלך ראלי דקר 2006, בו רכב בחסות קבוצת KTM רפסול, ניצח בקטע המדוד השלישי. 250 קילומטרים בתוך הקטע המדוד התשיעי (שאורכו היה כ-599 קילומטרים) התרסק קאלדקוט עם אופנועו ונהרג מפציעה בצוואר. על פי רישומי מערכת הניווט הלוויינית (GPS) שהייתה מורכבת בחזית אופנועו, לא רכב קאלדקוט מעבר למהירות המותרת. אל מותו של קאלדקוט בראלי זה בקטע המדוד התשיעי, הצטרף גם מותו של ילד, תושב מקומי, שנהרג ב-14 בינואר, במהלך הקטע המדוד השלושה עשר - מפגיעת רכב מרוץ חולף וילד נוסף שנהרג ב-15 בינואר, במהלך הקטע המדוד הארבעה עשר מפגיעה של משאית סיוע חולפת. בעקבות מקרי המוות האלו בוטל הקטע המדוד החמישה עשר של ראלי זה. מותו של קאלדקוט היה המוות ה-23 במספר בתולדות הראלי (שהתקיים באותה שנה בפעם ה-29 ברציפות). הוא הותיר אחריו אישה, טרייסי, שהייתה בהריון עם ילדם השני. מדיה וקבצים בנושא אנדי קאלדקוט בוויקישיתוף הקרן לזכרו של אנדי קאלדקוט - הוקמה כדי לגייס כספים לתמיכה במשפחתו. "קאלדקוט נהרג!" - הדיווח על מותו במגזין "פול גז" ב-9 בינואר 2006. Motorcycling Australia מדווח על מותו של קאלדקוט ב-10 בינואר 2006.
השעון האסטרונומי בשטרסבורג

השעון האסטרונומי בשטרסבורג הנמצא בקתדרלת שטרסבורג, בעיר שטרסבורג, אלזס שבצרפת הוא אחד השעונים האסטרונומיים הגדולים בעולם. השעון שגובהו 18 מטר נמצא בבית הרוחב הדרומי בקתדרלת שטרסבורג ונבנה בשנים 1838-1843. השעון הקודם נקרא "Dreikönigsuhr" ("שעון שלושת המלכים") של 1352-1354 ומוקם בקיר הנגדי למיקומו הנוכחי של השעון הנוכחי. פרק זה לוקה בחסר. אנא תרמו לוויקיפדיה והשלימו אותו. החל מ-1547 שעון חדש נבנה בידי כריסטיאן הרלין (Christian Herlin) ואחרים, אך הבנייה הופרעה כאשר הקתדרלה הועברה לכנסייה הקתולית. הבנייה חודשה ב-1571 על ידי קונרד דאסיפודיוס (Conrad Dasypodius) והאחים הברכט (Habrecht), ושעון זה הכיל יותר פרטים אסטרונומיים. היו עליו ציורים מאת הצייר השווייצרי טוביאס שטימר (Tobias Stimmer). השעון עבד ותפקד עד לסוף המאה ה-18 וניתן לראותו היום במוזיאון לאמנות דקורטיבית של שטרסבורג. השעון הקיים נבנה בשנים 1838-1843 על ידי ז'אן בפטיסט שווילגואה (Jean Baptiste Schwilgué) בתיבת השעון של דאסיפודיוס עם פחות או יותר אותן פונקציות, אבל מצויד במנגנון מכני חדש לגמרי. שווילגה ערך מחקרים מקדימים שנים לפני הבניה ואף תכנן מנגנון לחישוב תאריך חג הפסחא ב-1817, ובנה אב-טיפוס ב-1821. מנגנון זה יכול לחשב את תאריך חג הפסחא באמצעות כלל גרגוריאני מורכב. החלק האסטרונומי מדויק באופן לא רגיל, הוא מראה שנה מעוברת, שוויון יום ולילה, ועוד מידע אסטרונומי ובכך היה מכונת חישוב מורכבת הרבה יותר משעון גרידא. לעיתים קרובות, הפונקציות המורכבות של השעון של שטרסבורג עשו שימוש בידע מתמטי ספציפי ומתקדם. שעון זה הוא פלא מתמטי ויכול היה לקבוע את ה-computus, תאריך חג הפסחא בלוח השנה הנוצרי, עוד לפני המצאת המחשב. היום תיירים רואים רק את הפסלים והחזית של השעון, אך מאחורי הפנים יש מנגנון יוצא דופן שמייצג את אחד הדברים הנדירים והמיוחדים של הקתדרלה. הדמויות המונפשות מופעלות בשעות שונות של היום. דמות אחד המלאכים משמיעה צליל בפעמון כאשר אחרת הופכת שעון חול. דמויות שונות, המייצגים שלבים וגילאים שונים בחיים (מילד עד קשיש) רוקדים לפני מלאך המוות. במפלס האחרון נמצאים השליחים, העוברים לפני ישו. השעון מראה הרבה יותר מהזמן הרשמי: הוא מראה גם את הזמן הסולרי, את היום בשבוע (כל יום מיוצג על ידי אל מהמיתולוגיה היוונית), החודש, השנה וכן את המזל האסטרולוגי, את המופע של הירח ואת המקום של מספר כוכבי לכת. כל האוטומטים האלה מופעלים ב-12:30 בצהריים. לפי האגדה, נוקרו עיניו של יוצר השעון כדי שלא יוכל ליצור פלא דומה. אגדה דומה מסופרת גם על שעונים אחרים, דוגמת השעון האסטרונומי בפראג. באותו חדר, ישנו פסל של איש המניח את מרפקיו על המעקה. לפי האגדה, זה היה האדריכל היריב לזה שבנה את עמודי המלאכים, סממן אדריכלותי של התקופה, שאמר שעמוד יחיד לא יצליח לתמוך את הקמרון ושהוא יחכה לראות את הכול קורס. [דרוש מקור] ישנם מספר דגמים של השעון האסטרונומי של שטרסבורג, בדרך כלל עם פונקציות פשוטות יותר. אחד מהם נמצא במוזיאון בית הכוח בסידני, אוסטרליה. בין השנים 1858-1989 תוחזק השעון על ידי חברת "Ungerer". החברה נוסדה ב-1585 בידי שני אחים שהיו עוזריו של שווילגה. החל מ-1989 השעון מתוחזק על ידי אלפרד פאולימל (Alfred Faullimmel) ובנו לודוביץ. פאולימל היה עובד של אונגרר בין 1955 ל-1989. השעון האסטרונומי בפראג מדיה וקבצים בנושא השעון האסטרונומי בשטרסבורג בוויקישיתוף
הנחה טעונת הוכחה

הנחה טעונת הוכחה (בלטינית: petitio principii, מילולית: בקשת הרֵאשית) היא כשל לוגי, בו טיעון כולל הנחה, הדורשת הוכחה לא פחות מנשוא הטיעון. הכשל מוצג גם בצורות דומות כמו "טיעון מעגלי" או "הנחת המבוקש", שבהן הדרוש הוכחה כלול באחת ההנחות. ההגדרה למונח ניתנה על ידי אריסטו ב"אנליטיקה מוקדמת" שלו. טיעון מעגלי (לטינית: circulus in probando), הנקרא גם "הנחת המבוקש", הוא טיעון המניח מראש את מה שהוא בא להוכיח. ההנחה משמשת כדי להוכיח את עצמה, טקטיקה שבצורתה הפשוטה אינה משכנעת במיוחד, אך עשויה ללבוש אדרות מתוחכמות יותר. דוגמה: נניח שראובן אינו משקר כל מי שאינו משקר מספר את האמת לכן, ראובן מספר את האמת שרשרת הצהרות זו נשמעת הגיונית, אך היא אינה מוכיחה דבר. הבעיה היא שכדי להוכיח שראובן דובר אמת, הקהל מתבקש להניח שראובן דובר אמת, כך שלמעשה הוא טוען: "אם ראובן אינו משקר, הוא אומר את האמת". מבחינה לוגית, הטיעון אינו שגוי, משום שהמסקנה נובעת מההנחות, אך היא גם זהה במובן מסוים להנחות. זהו המכנה המשותף לכל הטיעונים המעגליים: הטעון הוכחה מונח כנכון במהלך הטיעון. כשל לוגי זה הוא הכללה של טיעון מעגלי, והוא כולל גם טיעונים שאינם כוללים את המסקנה כאחת ההנחות, אך כוללים הנחה אחרת, מפוקפקת לא פחות מהמסקנה הסופית. לדוגמה: נניח שראובן אוכל בוטנים מי שאוכל בוטנים, שר באופרה לכן, ראובן שר באופרה הטיעון בנוי על כך שנקבל מראש את ההנחה שראובן אוכל בוטנים. אם ההנחה שנויה במחלוקת הרי שנצטרך לנסח את הדברים באופן אחר: ראובן אוכל בוטנים או שאינו אוכל בוטנים מי שאוכל בוטנים, שר באופרה לכן, ראובן שר או שאינו שר באופרה ואם נהפוך את הטיעון על פיו, נוכיח באותה מידה של תקפות את ההפך: ראובן אינו אוכל בוטנים רק מי שאוכל בוטנים, שר באופרה לכן, ראובן אינו שר באופרה דרך נפוצה להסוות הנחה טעונת הוכחה היא "הוכחת" טענה בעזרת טענה רחבה יותר, שנשמעת משכנעת, אך אינה מקובלת כנכונה יותר מאשר הטענה המקורית. לדוגמה: כל שוק תחרותי מיטיב עם הצרכן ללא התערבות ממשלתית רגולציה היא התערבות ממשלתית לכן, השוק טוב יותר לצרכנים ללא מוסדות רגולציה או, בכיוון אחר: כל שוק תחרותי ללא התערבות ממשלתית פוגע בצרכן רגולציה היא התערבות ממשלתית לכן, השוק טוב יותר לצרכנים כאשר יש מוסדות רגולציה ההנחה הראשונה, בשני המקרים, מוצגת כהנחת יסוד בתוך מסגרת תפישה מוסרית, או מעין אמונה רווחת. אם לא מקבלים את ההנחה הראשונה, הטיעון למעשה, הופך ללא תקף. דוגמה מן המקורות היהודיים לטיעון כזה ניתן למצוא בביקורת של הבית יוסף על דבריו של בעל תרומת הדשן. האחרון טען כי ברור שברכת הנישואין אינה מעכבת את הנישואין, מפני שלא יעלה על הדעת שלא ניתן יהיה להתחתן במקום בו אין עשרה אנשים. על כך השיב הבית יוסף: ”ואין דבריו נראין, דמה טענה היא זו? דאין הכי נמי [אכן כך הוא] שאם אין שם עשרה שלא תנשא אשה ואין זה אלא כמכריע הדבר בעצמו”. מעגל קסמים בית יוסף, אבן העזר סימן ס"ב, סעיף ד
פריקוטין

פריקוטין הוא הר געש רדום במדינת מיצ'ואקאן במקסיקו, כ-322 ק"מ מערבית למקסיקו סיטי. ההר קרוי על שם הכפר שהיה לידו לפני התפרצותו. ייחודו של פריקוטין הוא בהיותו הר הגעש היבשתי הראשון בעולם אשר תועד בכל שלבי היווצרותו ופעילותו. אחד האיכרים מהכפר פריקוטין שיצא ב-20 בפברואר 1943 יחד עם אשתו ובנו לעבד את אדמתו, ראה עשן יוצא מן האדמה, הריח ריח גופרית ולפתע נפער באדמה סדק. למחרת הייתה כבר גבעה בגובה של כ-40 מטר וממנה יצאו אש ולבה ששטפה את השדות ונזרקו אבנים לשמיים. אחרי כשנה נוצרה במקום גבעה דמוית חרוט, כאשר כל הזמן הסדק פולט מטר של אבנים, אפר געשי וזרמים רבים של לבה לוהטת. כאשר גאולוגים שמעו את הסיפור והגיעו למקום, ניצב ליד הכפר הר דמוי קונוס בגובה של 336 מטר שרובו היה עשוי טוף וסקוריה. כתוצאה מההתפרצות שתי עיירות פונו מתושביהן ומאוחר יותר נקברו תחת הלבה. צריח של אחת הכנסיות הבולט מעל משטח הבזלת הוא אחד הסימנים היחידים בשטח לעיירות המכוסות. בשנת 1952, לאחר 9 שנות פעילות, הפסיק הר הגעש את התפרצותו, כשהוא מותיר אחריו חרוט סקוריה שגובהו 424 מטרים מעל סביבתו. כיום היקפו של ההר עולה על 40 ק"מ, וגובהו כ-200 מטר מעל פני הקרקע (2,800 מטר מעל פני הים). ההתפרצות ב-1943 צריח הכנסייה, העדות היחידה לכפר שהיה במקום פריקוטין, 1997 פריקוטין, באתר אנציקלופדיה בריטניקה (באנגלית) אתר Global Volcanism Program
סמל מיקרונזיה

סמל מיקרונזיה הוא הסמל הלאומי הרשמי של המדינות הפדרטיביות של מיקרונזיה. על הסמל כתוב באנגלית: "Government of the Federated States of Micronesia" (בעברית: "הממשלה של המדינות הפדרליות של מיקרונזיה") וגם רשום "PEACE UNITY LIBERTY" (בעברית: שלום אחדות חופש) במרכז הסמל. הסמל אומץ על ידי הקונגרס של המדינות הפדרליות של מיקרונזיה ולאחר מכן אושר על ידי הקונגרס של ארצות הברית. דגל מיקרונזיה המנון מיקרונזיה מדיה וקבצים בנושא סמל מיקרונזיה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דייוויד קריין

דייוויד קריין (באנגלית: David Crane; נולד ב-13 באוגוסט 1957 בפילדלפיה) הוא תסריטאי ומפיק טלוויזיה יהודי-אמריקאי. הוא קיבל תואר בוגר אוניברסיטה מאוניברסיטת ברנדייס והיה אחד מהיוצרים של קומדיית המצבים "חברים" ביחד עם שותפתו מרתה קאופמן. הוא ידוע בעיקר בזכות התסריטים לקומדיות שכתב. קריין חי עם בן זוגו, ג'פרי קלאריק. ביחד הם יצרו את קומדיית המצבים "The Class". 1987 הכל יחסי (תסריטאי לפרק אחד) 1990–1993 כמו בסרטים (יוצר, תסריטאי ומפיק) 1992–1993 בכוחות הקיימים (יוצר ותסריטאי) 1993 – אלבום משפחתי (יוצר, תסריטאי ומפיק בפועל) 1994–2004 חברים (יוצר תסריטאי ומפיק בפועל) 1997–2000 הארון של ורוניקה (יוצר, תסריטאי ומפיק בפועל) 1998–2000 ג'יסי (מפיק בפועל) 2004–2006 ג'ואי (מפתח דמויות) 2006–2007 הכיתה (יוצר, תסריטאי ומפיק בפועל) 2011–2017 אפיזודס (יוצר, תסריטאי ומפיק בפועל) דייוויד קריין, במסד הנתונים הקולנועיים IMDb (באנגלית) דייוויד קריין, באתר "אידיבי", מאגר הידע העברי לקולנוע ישראלי ועולמי דייוויד קריין, באתר MusicBrainz (באנגלית) שנישאר ידידים? רוס ורייצ'ל כמעט ולא התאחדו מחדש, באתר nrg מעריב, 24 באוקטובר 2012
מרתה קאופמן

מרתה קאופמן (באנגלית: Marta Kauffman; נולדה ב-21 בספטמבר 1956) היא כותבת ומפיקת טלוויזיה יהודייה-אמריקאית. יחד עם עמיתה דייוויד קריין יצרה את קומדיית המצבים "חברים" ואת הסיטקום "Jeese" בכיכובה של כריסטינה אפלגייט. קאופמן וקריין זכו בשנת 1994 בפרס אמי על הסיטקום "Dreem On". קאופמן למדה באוניברסיטת ברנדייס וקיבלה תואר בתיאטרון בשנת 1978. נכון לשנת 2013 חיה קאופמן עם בעלה, המלחין מייקל סקלוף, שכתב את שיר הנושא של "חברים", בלוס אנג'לס, ולהם שלושה ילדים משותפים, חנה, סאם ורוז. מרתה קאופמן, במסד הנתונים הקולנועיים IMDb (באנגלית) מרתה קאופמן, באתר "אידיבי", מאגר הידע העברי לקולנוע ישראלי ועולמי מרתה קאופמן, באתר AllMovie (באנגלית) מרתה קאופמן, במסד הנתונים הקולנועיים KinoPoisk (ברוסית) מרתה קאופמן, באתר MusicBrainz (באנגלית)